03/vol. 77 Jurnalul Oficial al Uniunii Europene 21 32006D0775 L 314/33 JURNALUL OFICIAL AL UNIUNII EUROPENE 15.11.2006 DECIZIA COMISIEI din 13 noiembrie 2006 de modificare a anexei D la Directiva 95/70/CE a Consiliului în ceea ce privește lista bolilor exotice ale moluştelor supuse măsurilor de control armonizate la nivel comunitar [notificată cu numărul C(2006) 5309] (Text cu relevanță pentru SEE) (2006/775|CE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Directiva 95/70/CE a Consiliului din 22 decem- brie 1995 privind introducerea unor măsuri comunitare minime de control al anumitor boli ale moluştelor bivalve (!), în special articolul 9, întrucât: (1) Directiva 95/70/CE stabilește măsuri comunitare minime de control al anumitor boli care afectează moluștele bivalve. Bolile supuse acestor măsuri armonizate sunt pre- văzute în anexa A la Directiva 91/67/CEE a Consiliului din 28 ianuarie 1991 privind condițiile de sănătate animală care reglementează introducerea pe piață a animalelor și a produselor de acvacultură (2) și în anexa D la Directiva 95[70/CE. (2) Bolile prevăzute în anexa D la Directiva 95/70/CE sunt considerate ca fiind străine Comunității (boli exotice). (3) Studii epidemiologice noi au arătat că mai multe boli pre- văzute în anexa D la Directiva 95/70/CE sunt răspândite în sectorul creșterii de moluște în Comunitate sau nu au o incidență majoră. () JOL332, 30.12.1995, p. 33. Directivă, astfel cum a fost modificată ultima dată prin Actul de aderare din 1993. () JOL 46, 19.2.1991, p. 1. Directivă, astfel cum a fost modificată ultima dată prin Regulamentul (CE) nr. 806/2003 (JO L 122, 16.5.2003, p. 1). (4)  Speciile menționate ca specii sensibile la bolile și agenții patogeni în cauză trebuie să corespundă speciilor mențio- nate ca atare în ultima ediție a Codului zoosanitar internațional pentru animalele acvatice al OIE. (5) Este necesar să se ia în considerare bolile prevăzute în partea II a anexei IV la Directiva COM(2005)362 a Consiliului (*) pentru a garanta o tranziție eficientă către noua legislație comunitară în domeniul sănătății animale- lor acvatice. (6) Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală, ADOPTĂ PREZENTA DECIZIE: Articolul 1 Anexa D la Directiva 95/70/CE se înlocuiește cu textul din anexa la prezenta decizie. Articolul 2 Prezenta decizie se adresează statelor membre. Adoptată la Bruxelles, 13 noiembrie 2006. Pentru Comisie Markos KYPRIANOU Membru al Comisiei (*) Nepublicată încă în Jurnalul Oficial.